
Narva Linnavalitsuse 23.07.1997 korralduse nr 832-k

„Korteri eluruumidest väljaarvamine” kehtetuks tunnistamine

1. Asjaolud ja menetluse käik

Vastavalt Narva Linnavalitsuse 23.07.1997 korraldusele nr 832-k „Korteri eluruumidest väljaarvamine” arvati eluruumide hulgast ajutiselt välja Narvas Kevade 11 – 8 asuv eluruum, üldpinnaga 65,8 m2, Eesti Elektrijaama poolt ametialaseks kasutamiseks.

Faktiliselt pole ehitisregistris (varem hooneregistris) nimetatud eluruumi kasutamise otstarvet muudetud. 

25.07.1997 sõlmiti AS Narva Elamuvaldus ja Eesti Elektrijaama vahel leping, mille kohaselt AS Narva Elamuvaldus andis Eesti Elektrijaamale rendile ruumi aadressil Kevade 11 – 8 Narvas külalistemajana kasutamiseks. 

Nimetatud leping lõpetati 01.04.2005 ja käesoleval ajal on kolmetoaline korter Kevade 11 – 8 Narvas asustamata. 

Antud küsimus oli arutusel Narva Linnavalitsuse eluasemekomisjoni 24.05.2007.a istungil. Kõiki asjaolusid arvesse võttes otsustati teha Narva Linnavalitsusele ja Narva Linnavolikogule ettepanek kasutada nimetatud eluruumi edaspidi üürilepingu alusel. Selleks on vaja tunnistada kehtetuks Narva Linnavalitsuse 23.07.1997 korraldus nr 832-k „Korteri eluruumidest väljaarvamine”.

2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

3. Korraldus

Tunnistada Narva Linnavalitsuse 23.07.1997 korraldus nr 832-k „Korteri eluruumidest väljaarvamine” kehtetuks.

4. Korralduse vaidlustamine

Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

5. Rakendussätted

Korraldus jõustub seadusega sätestatud korras.

